1. ΑΠΟΦΑΣΙΣ ΥΠΟΥΡΓΟΥ ΕΡΓ ΑΣΙΑΣ Αριθ. 67716/Ι. 642 της 3/4 Ιαν. 1952 Περί κανονισμού Επιθεωρήσεως του Ι.Κ.Α. ΄Εχοντες υπ’ όψιν: 1.Τας διατάξεις των άρθρ. 16 και 20 του υπ’ αριθ. 1846/1951 Α.Ν. «περί Κοινωνικών Ασφαλίσεων». 2.Πρότασιν του Δ.Σ. του Ιδρύματος Κοινωνικών Ασφαλίσεων, εγκριθείσαν κατά τας Συνεδριάσεις αυτού της 4-12-51 και 7-12-51 και υποβληθείσαν ημίν διά της υπ’ αριθ. 44293/15-12-51 αναφοράς του Ι.Κ.Α., αποφασίζομεν: Όπως ο Κανονισμός Επιθεωρήσεως του Ι.Κ.Α. διατυπωθή και ισχύση, συμφώνως προς την προμνησθείσαν πρότασιν του Δ.Σ. του Ι.Κ.Α. ως ακολούθως. ΄Αρθρ. 1.-1.Παρά τη Γενική Διευθύνσει του Ιδρύματος συνιστάται υπηρεσία επιθεωρήσεως των οικονομικών και διοικητικών υπηρεσιών αυτού υπό τον τίτλον «Διοικητική και Οικονομική Επιθεώρησις». 2.Η Διοικητική και Οικονομική Επιθεώρησις έχει τας ακολούθους αρμοδιότητας. α)Την άσκησιν αμέσου εποπτείας επί των διοικητικών και οικονομικών υπηρεσιών της Γεν.Δ/νσεως του Ιδρύματος διά την καλήν και κανονικήν λειτουργίαν αυτών ως και την διά τακτικών περιοδικών επισκέψεων των περιφερειακών και Τοπικών Υπ/των του Ιδρύματος υπό οργάνων της Επιθεωρήσεως επιτόπιον αντίληψιν των συνθηκών λειτουργίας τούτων και ενημέρωσιν της Διοικήσεως και της Γεν. Διευθύνσεως επί παντός συμβαίνοντος και του εν γένει τρόπου λειτουργίας των υπηρεσιών των Υποκαταστημάτων τούτων. β)Τον έλεγχον της εφαρμογής των κειμένων διατάξεων (Νόμων, Κανονισμών, Εγκυκλίων κ.λ.π.). γ)Την υπόδειξιν παντός μέτρου δυναμένου να συμβάλη εις την βελτίωσιν της λειτουργίας των διοικητικών και οικονομικών υπηρεσιών του Ιδρύματος και την παρακολούθησιν της πραγματοποιήσεως των αρμοδίως και νομίμως εγκριθέντων προς τον σκοπόν τούτον μέτρων. δ)Την κατόπιν ειδικών αποφάσεων ή εντολών της Διοικήσεως και της Γεν. Διευθύνσεως διενέργειαν ανακρίσεων ή ερευνών επί παντός ζητήματος υπαγομένου εις την μέριμναν των Διοικητικών και Οικονομικών υπηρεσιών του Ιδρύματος. ΄Αρθρ. 2.-1.Η Διοικητική και Οικονομική Επιθεώρησις περιλαμβάνει τα ακόλουθα τμήματα. α)Τμήμα Επιθεωρήσεως Διοικητικών Υπηρεσιών. β)Τμήμα Επιθεωρήσεως Οικονομικών Υπηρεσιών και γ)Τμήμα Ανακρίσεων και Ερευνών. 2.Ως Προϊστάμενος της Οικονομικής και Διοικητικής Επιθεωρήσεως τοποθετείται Διευθυντής Α’ τάξεως, των δε τμημάτων Τμηματάρχαι Α’ ή Β’ τάξεως, ως βοηθοί δε τούτων διοικητικοί ή οικονομικοί εισηγηταί ή γραμματείς Α’ ή Β’ τάξεως. 3.Η ειδικωτέρα αρμοδιότης εκάστου των κατά την προηγουμένην παράγραφον Τμημάτων και ο τρόπος και αι λεπτομέρειαι διενεργείας των Επιθεωρήσεων ορίζονται δι’ αποφάσεων του Δ. Συμβουλίου. Σελ. 343 Κανονισμός Επιθεωρήσεως 15Β.Ι.γ.1 15Β.Ι.γ.1 Κανονισμός Επιθεωρήσεως 